open-index/open-wikipedia-markdown huggingface dataset:
குளோரோ அசிட்டிக் அமிலம்

**குளோரோ அசிட்டிக் அமிலம்** (*Chloroacetic acid*) என்பது ClCH2CO2H என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். மோனோகுளோரோ அசிட்டிக் அமிலம் என்றும் இந்த கரிமக்குளோரின் சேர்மம் அறியப்படுகிறது. கரிமத் தொகுப்பு வினைகளில் இந்த கார்பாக்சிலிக் அமிலம் கட்டுறுப்புத் தொகுதியாகப் பயன்படுகிறது. குளோரோ அசிட்டிக் அமிலம் நிறமற்ற திண்மமாக காணப்படுகிறது. இருகுளோரோ அசிட்டிக் அமிலமும் முக்குளோரோ அசிட்டிக் அமிலமும் இதனுடன் தொடர்புடைய பிற சேர்மங்களாகும். 

## தயாரிப்பு
1843 ஆம் ஆண்டு  பிரெஞ்சு வேதியியலாளர் பெலிக்சு  லெப்லாங்கு  (1813-1886) முதன்முதலில் குளோரோ அசிட்டிக் அமிலத்தை தூய்மையற்ற வடிவத்தில் தயாரித்தார். இதற்காக சூரிய ஒளியின் முன்னிலையில் அசிட்டிக் அமிலத்தை குளோரினேற்றம் செய்தார். 1857 ஆம் ஆண்டில் தூய வடிவத்தில் செருமானிய  வேதியியலாளர் ரெய்னோல்டு ஆப்மேன்  (1831-1919) குளோரின் மற்றும் சூரிய ஒளியின் முன்னிலையில் உறைநிலை அசிட்டிக் அமிலத்தை பின்னியக்க வினைக்கு உட்படுத்தி தயாரித்தார். பின்னர் பிரெஞ்சு வேதியியலாளர் சார்லசு  அடோல்ஃப் வூர்ட்சு  குளோரோ அசிட்டைல்  குளோரைடை  (ClCH2COCl) நீராற்பகுப்பு மூலம் 1857 ஆம் ஆண்டில் தயாரித்தார்.

குளோரோ அசிட்டிக் அமிலம் தொழில் ரீதியாக இரண்டு வழிகளில் தயாரிக்கப்படுகிறது. முக்கிய தயாரிப்பு முறையானது அசிட்டிக் அமிலத்தின் குளோரினேற்றம் ஆகும். இவ்வினையில்  அசிட்டிக் நீரிலி   ஒரு வினையூக்கியாக உள்ளது:

::H3C−COOH + Cl2 → ClH2C−COOH + HCl

இந்த தயாரிப்பு முறையில் இருகுளோரோ அசிட்டிக் அமிலமும் முக்குளோரோ அசிட்டிக் அமிலமும்  அசுத்தங்களாக உற்பத்தி செய்யப்படுகின்றன.  இவற்றை வடித்தல் மூலம் பிரிப்பது கடினம்:

::H3C−COOH + 2 Cl2 → Cl2HC−COOH + 2 HCl
::H3C−COOH + 3 Cl2 → Cl3C−COOH + 3 HCl

இரண்டாவது தயாரிப்பு முறை முக்குளோரோ எத்திலீனின் நீராற்பகுப்பை உள்ளடக்கியதாகும்:
::ClHC=CCl2 + 2 H2O → ClH2C−COOH + 2 HCl

கந்தக  அமிலத்தின் செறிவூட்டப்பட்ட (குறைந்தபட்சம் 75%) கரைசலில் 130-140 பாகை  செல்சியசு  வெப்பநிலையில் நீராற்பகுப்பு நடத்தப்படுகிறது. இந்த முறையானது ஆலசன் வழி தயாரிப்பைப்  போலல்லாமல், மிகவும் தூய்மையான தயாரிப்பை உருவாக்குகிறது. இருப்பினும், வெளியிடப்பட்ட கணிசமான அளவு ஐதரசன் குளோரைடு  ஆலசனேற்றப்  பாதையின் பிரபலத்திற்கு வழிவகுத்தது. உலகளவில் ஆண்டுக்கு சுமார் 420,000 டன்கள் உற்பத்தி செய்யப்படுகிறது.

## மேற்கோள்கள்

## வெளி இணைப்புகள்
*
*

பகுப்பு:அசிட்டிக் அமிலங்கள்
பகுப்பு:ஆல்க்கைலேற்றும் முகவர்கள்
பகுப்பு:கரிமகுளோரைடுகள்
பகுப்பு:2-கார்பன் அணு கரிமச் சேர்மங்கள்
திப்பசு

**திப்பசு** (*Dipus*) என்பது *ஜெர்போவா*வினைச் சேர்ந்த ஒரு பேரினம் ஆகும். இன்று ஒரே ஒரு சிற்றினம் மட்டுமே பொதுவாக இப்பேரினத்தின் கீழ் அங்கீகரிக்கப்பட்டுள்ளது. வடக்கில் மூன்று விரல்களுடன் கூடிய ஜெர்போவா (*திப்பசு சஜிட்டா*) நடு ஆசியா முழுவதும் பரவலாகக் காணப்படுகிறது. சில வகைப்பாட்டியலாளர்கள் இரண்டாவது சிற்றினமான மேற்கு சீனா கைடம் வடிநிலத்தைச் சேர்ந்த கைதம் மூன்று-விரல் ஜெர்போவா (*திப்பசு தேசியூ*) சிற்றினத்தை அடையாளம் கண்டுள்ளனர். இந்தப் பேரினத்தில் மயோசீன் காலத்தைச் சேர்ந்த புதைபடிவப் பதிவுகள் உள்ளன. ஆசியாவிலிருந்து அறியப்பட்ட பல அழிந்துபோன சிற்றினங்களும் உள்ளன. மிகப் பழமையான சிற்றினம் *திப்பசு காண்டிட்டர்* ஆகும்.

## மேற்கோள்கள்

பகுப்பு:பாலூட்டிப் பேரினங்கள்
புன்னையாடி

**புன்னையாடி**, தமிழ்நாட்டின் தூத்துக்குடி மாவட்டம், திருச்செந்தூர் வட்டம், (ஆத்தூர் குறுவட்டத்தில்)ஆழ்வார்திருநகரி ஊராட்சி ஒன்றியம், கச்சினாவிளை ஊராட்சியில் அமைந்துள்ளது. இக்கிராமம் அதிகம் புன்னை மரங்கள் கொண்டுள்ளது. இக்கிராமத்தில் வனத்திருப்பதி ஸ்ரீனிவாசப்பெருமாள் கோயில் உள்ளது. இக்கிராமத்திற்குத் தெற்கே 12.4 கிலோ மீட்டர் தொலைவில் தேரி செம்மணல் மேடுகள்  8,000 எக்டேர் பரப்பளவில் உள்ளன.

## அமைவிடம்
புன்னையாடி கிராமம், திருநெல்வேலி மற்றும் தூத்துக்குடியிலிருந்து திருச்செந்தூர் செல்லும் சாலையில் அமைந்துள்ளது. இது திருச்செந்தூருக்கு வடமேற்கே 17 கிலோ மீட்டர் தொலைவிலும்; தூத்துக்குடிக்கு தெற்கே 30 கிலோ மீட்டர் தொலைவிலும்; திருநெல்வேலிக்கு தென்கிழக்கே 37  கிலோ மீட்டர் தொலைவிலும் அமைந்துள்ளது. அருகில் அமைந்த ஊர்கள்: காயல்பட்டினம் (15 கி.மீ.)., ஆழ்வார்திருநகரி 13 (கிலோ மீட்டர்) 
## [[தொடருந்து]] வசதிகள்
புன்னையாடி கிராமத்திற்கு அருகில் உள்ள தொடருந்து நிலையங்கள் பின்வருமாறு:
* குறும்பூர் தொடருந்து நிலையம் - 3 கிலோ மீட்டர்** 
* நாசரேத்து தொடருந்து நிலையம்  5 கி.மீ..
* ஆறுமுகநேரி தொடருந்து நிலையம்  8 கி.மீ..
* ஆழ்வார்திருநகரி தொடருந்து நிலையம் 9 கி.மீ.

## உணவகங்கள்
இக்கிராமத்தைப் பூர்விகமாகக் கொண்டவர் மறைந்த தொழிலதிபர் சரவண பவன் பி. ராஜகோபாலன் ஆவார். அவரது உணவகத்தின் கிளை இக்கிராமத்தில் உள்ளது.  
## மேற்கோள்கள்

பகுப்பு:தூத்துக்குடி மாவட்டத்திலுள்ள கிராமங்கள்
புன்னையாடி ஸ்ரீனிவாசப்பெருமாள் கோயில் (வனத்திருப்பதி)

**புன்னையாடி ஸ்ரீனிவாசப்பெருமாள் கோவில்** (வன திருப்பதி), தமிழ்நாட்டின் தூத்துக்குடி மாவட்டம், திருச்செந்தூர் வட்டம்,, ஆழ்வார்திருநகரி ஊராட்சி ஒன்றியம், கச்சினாவிளை ஊராட்சியில் உள்ள புன்னையாடி கிராமத்தில் அமைந்த ஸ்ரீனிவாசப்பெருமாள் கோயில் ஆகும். திருமாலுக்கு அர்ப்பணிக்கப்பட்ட இக்கோயில் மூலவர் ஸ்ரீநிவாசப் பெருமாள் என்ற ஆதிநாராயணன் மற்றும் தாயார் பத்மாவதி ஆவர். ஸ்ரீஆதிநாராயணன் (சிவனைத் தழுவிய பெருமாள்) கருவறையிலிருந்து பக்தர்களுக்கு நின்ற வடிவில் அருள்பாலிக்கிறார்.. திருமால் மார்பில் சிவலிங்கம் உள்ளது.

இக்கோயிலில் முருகன்,  விநாயகர், தட்சிணாமூர்த்தி, நரசிம்மர்,  அனுமன் மற்றும்  ஆண்டாள் நாச்சியாருகு தனித்தனி சன்னதிகள் உள்ளது. கோயில் நுழைவாயிலில் இராஜ விநாயகருக்கு தனிச்சன்னதி  அமைந்துள்ளது. இக்கோயிலின் தல விருட்சம் புன்னை மரம் ஆகும். இக்கோயில் காலை 6 மணி முதல் இரவு 9 மணி வரை வழிபாட்டிற்கு திறந்திருக்கும். இக்கோயில் சுற்றிலும் புன்னை மரங்கள் அதிகம் வளர்ந்துள்ளது.

இக்கோயிலுக்கு தெற்கே 12.4 கிலோ மீட்டர் தொலைவில் தேரி செம்மணல் மேடுகள் 5 முதல் 50 அடி வரை உயரம் வரை 8,000 எக்டேர் பரப்பளவில் உள்ளது.. 
## அமைவிடம்
திருநெல்வேலி மற்றும் தூத்துக்குடியிலிருந்து திருச்செந்தூர் செல்லும் சாலையில் அமைந்த இந்த வனத்திருப்பதிக் கோயில் திருச்செந்தூருக்கு வடமேற்கே 17 கிலோ மீட்டர் தொலைவிலும்; தூத்துக்குடிக்கு தெற்கே 30 கிலோ மீட்டர் தொலைவிலும்; திருநெல்வேலிக்கு தென்கிழக்கே 37  கிலோ மீட்டர் தொலைவிலும் அமைந்துள்ளது. அருகில் அமைந்த பேரூராட்சிகள்: காயல்பட்டினத்திற்கு (மேற்கில் 15 கி.மீ.)., ஆழ்வார்திருநகரிக்கு கிழக்கே 13 கிலோ மீட்டர் தொலைவிலும் உள்ளது. 
## வரலாறு
பழமையான இக்கோயில் முன்னர் சிறிய அளவில் இருந்தது. திருமுருக கிருபானந்த வாரியாரின் ஆலோசனையின் பேரில், புன்னையாடி கிராமத்தை பூர்வீகமாகக் கொண்ட தொழிலதிபர் சரவண பவன் ராஜகோபாலனின் தலைமையிலான திருப்பணிக்குழு, 23,000 சதுர அடியில் பழைய கோவிலுக்குப் பதிலாக கட்டப்பட்ட புதிய கோயிலில் திருவிழா மண்டபம், பிரகார மண்டபம், மகா மண்டபம், அர்த்த மண்டபம், பிரதான கோபுரம்-ராஜகோபுரம். மற்றும் கருவறை மண்டபங்கள் நிறுவப்பட்டது. மேலும் இக்கோயிலில் விஷ்ணுவின் பத்து அவதாரங்கள் அழகிய முறையில் செதுக்கப்பட்டுள்ளது.
## போக்குவரத்து வசதிகள்
### தொடருந்து நிலையங்கள்
புன்னையாடி கிராமத்திற்கு அருகில் உள்ள தொடருந்து நிலையங்கள் பின்வருமாறு:
* குறும்பூர் தொடருந்து நிலையம் - 3 கிலோ மீட்டர் 
* நாசரேத்து தொடருந்து நிலையம்  5 கி.மீ.
* ஆறுமுகநேரி தொடருந்து நிலையம்  8 கி.மீ.
* ஆழ்வார்திருநகரி தொடருந்து நிலையம் 9 கி.மீ.
### பேருந்துகள்
புன்னையாடி கிராமத்திலிருந்து தூத்துக்குடி, திருச்செந்தூர், காயல்பட்டினம்,  குறும்பூர்,  நாசரேத்து, ஆறுமுகநேரி, மற்றும் ஆழ்வார்திருநகரி செல்வதற்கு பேருந்து வசதிகள் உள்ளது.

## உணவகங்கள்
இக்கிராமத்தைப் பூர்விகமாகக் கொண்டவர் மறைந்த தொழிலதிபர் சரவண பவன் பி. ராஜகோபாலன் ஆவார். அவரது உணவகத்தின் கிளை இக்கிராமத்தில் உள்ளது.  
## மேற்கோள்கள்

## வெளி இணைப்புகள்

* தமிழகத்தின் அழகிய வனத்திருப்பதி கோயில் - காணொளி

பகுப்பு:தூத்துக்குடி மாவட்டத்திலுள்ள பெருமாள் கோயில்கள்
பெட்ரோனாஸ் கோபுரம் 3

**பெட்ரோனாஸ் கோபுரம் 3** (மலாய்; *Menara Petronas 3*; ஆங்கிலம்: *Petronas Tower 3*) (*Carigali Tower*) என்பது  மலேசியா, கோலாலம்பூர், கோலாலம்பூர் மாநகர மையத்தில் *(Kuala Lumpur City Centre) (KLCC)*, 267 மீ (876 அடி) உயரத்தில் உள்ள 60-அடுக்கு வானளாவிய கட்டிடமாகும்.

இந்தக் கோபுரம் மலேசியாவின் எட்டாவது உயரமான கட்டிடமாகும். மேலும் இந்தக் கோபுரம், பெட்ரோனாஸ் கோபுரங்களின் வளாகத்தில் *(Petronas Towers Complex)* ஒரு பகுதியாகும். 

இந்தக் கட்டிடத்தின் கீழே உள்ள 6- மாடிகள் வரைக்கும் சூரியா கேஎல்சிசி *(Suria KLCC)* வணிக வளாகத்திற்கு உட்பட்டவை; அதற்கும் மேலே உள்ள மற்ற மாடித் தளங்கள் அலுவலக இடங்களைக் கொண்டவையாகும்.

## பொது

இந்தக் கட்டிடத்தில் பெட்ரோனாஸ் நிறுவனத்தின் துணை நிறுவனமான பெட்ரோனாஸ் சாரிகாலி *(Petronas Carigali)* நிறுவனத்தின் தலைமையகம் உள்ளது; மற்றும் மைக்ரோசாப்ட் மலேசியா *(Microsoft Malaysia)* போன்ற பிற பன்னாட்டு நிறுவனங்களின் உள்ளூர் துணை நிறுவனங்களும் உள்ளன.

பெட்ரோனாஸ் கோபுரம் 3 கோபுரத்தின் கட்டுமானத் திட்டத்தில் தற்போது இரண்டாம் கட்டம் நடைபெற்று வருகிறது. 

### இரண்டாம் கட்டத் திட்டம்

இந்த இரண்டாம் கட்டத் திட்டத்தில் லாட் சி *(Lot C)* எனும் வணிக வளாகம்; பிஞ்சாய் ஆன் தி பார்க் *(Binjai On The Park)* எனும் சொகுசு மாளிகைக் கட்டுமானத் துணைத் திட்டமும் அடங்கும். 

இந்த மேம்பாட்டுத் திட்டத்திற்கான செலவு ரிங்கிட் 1 பில்லியன் (ரிங்கிட் 1,000 மில்லியன்) என மதிப்பிடப்பட்டு உள்ளது.

## கட்டுமானம்

முதலாம் கட்டக் கட்டுமானம் 2006-இன் இறுதியில் தொடங்கப்பட்டு 2012-இல் நிறைவடைந்தது. தற்போது  இரண்டாம் கட்டக் கட்டுமானம் நடைபெற்று வருகிறது.

## பெட்ரோனாஸ்

பெட்ரோலியம் நேசனல் பெர்காட் *(Petroliam Nasional Berhad)* என்பதின் சுருக்கமே பெட்ரோனாஸ் ஆகும். இது ஆகத்து 17, 1974-இல் நிறுவப்பட்ட மலேசிய எண்ணெய் மற்றும் கனிவள நிறுவனமாகும். 

இந்த நிறுவனம் முற்றிலும் மலேசிய அரசாங்கத்திற்கு உரிமையானது. மலேசிய நாட்டின் எண்ணெய் வளங்களைக் கண்டறிவதும் பராமரிப்பதையும் பெட்ரோனாஸ் நிறுவனம்நோக்கமாக கொண்டுள்ளது. 

### சொத்து மதிப்பு

பார்ச்சூன் இதழ் வெளியிடும் உலகின் 500 மிகப்பெரிய நிறுவனங்கள் பட்டியலில், பெட்ரோனாஸ் நிறுவனம் 2022-ஆம் ஆண்டில் 216-ஆவதாகவும், 2021-ஆம் ஆண்டில் 277-ஆவதாகவும் இடம்பெற்றுள்ளது.

எண்ணெய் மற்றும் எரிவாயு நிறுவனமான பெட்ரோனாஸ், அமெரிக்க டாலர் US$152.50 பில்லியன் (ரிங்கிட் RM679.70 பில்லியன்) மொத்த சொத்துக்களைக் கொண்டுள்ளது; மற்றும் 46 ஆயிரத்திற்கும் மேற்பட்டோருக்கு வேலை வாய்ப்புகளையும் வழங்கி வருகிறது.

## காட்சியகம்

பெட்ரோனாஸ் இரட்டைக் கோபுரங்களுக்கு இடது புறத்தில்: **பெட்ரோனாஸ் கோபுரம் 3**; அதன் காட்சிப் படங்கள்:
 

2016 Kuala Lumpur, Petronas Towers (26).jpg
Petronas Towers at night from Helipad.jpg
Petronas Towers by night.JPG
Petronas Towers at night from Roofino Sky Dining.jpg


## மேலும் காண்க
* பெட்ரோனாஸ் கோபுரங்கள்
* கோலாலம்பூர் கோபுரம்
* மே பேங்க் கோபுரம்
* மெர்டேக்கா 118
* துன் ரசாக் எக்ஸ்சேஞ்ச்
* மெக்சிஸ் கோபுரம்

## மேற்கோள்கள்

## வெளி இணைப்புகள்

* KLCC official website

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோபுரங்கள்
பால்கர் சட்டமன்றத் தொகுதி

**பால்கர் சட்டமன்றத் தொகுதி** (*Palghar Assembly constituency*) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்தத் தொகுதி பால்கர் மாவட்டத்தில் அமைந்துள்ளது.

## புவியியல் பரப்பு
பால்கர் சட்டமன்றத் தொகுதியில் தகானு வட்டத்தின் சில பகுதிகள் உள்ளன. அதாவது வருவாய் வட்டங்கள் காசா மற்றும் சின்சானி, பால்கர் வட்டத்தின் சில பகுதிகளான வருவாய் வட்டங்கள் தாராப்பூர், பால்கர் மற்றும் பால்கர் நகராட்சி மன்றம்.{

## சட்டப்பேரவை உறுப்பினர்கள்

## தேர்தல் முடிவுகள்

### 2024

### 2019

## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
அத்திக்கோடு

**அத்திகோடு** (*Athicode*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூராகும். இது  பாலக்காடு (20&nbsp;கி. மீ), பொள்ளாச்சி (25&nbsp;கி. மீ), கோயம்புத்தூர் (35&nbsp;கி. மீ)  சிற்றூர் (16&nbsp;கி.மீ) ஆகிய நகரங்களுக்கான முக்கிய சந்திப்பாக உள்ளது. இந்தக் கிராமத்தில் பாதி கொழிஞ்சம்பறை ஊராட்சியிலும் மறு பாதி நள்ளம்பிள்ளே ஊராட்சியிலும் உள்ளது.

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
போசெலாபசு

**போசெலாபசு** (*Boselaphus*) என்பது போவிடே குடும்ப பேரினம் ஆகும். நீலான் மட்டுமே வாழும் சிற்றினம் ஆகும். இருப்பினும் மற்றொரு சிற்றினம் புதைபடிவ பதிவுகளிலிருந்து அறியப்படுகிறது.

நீலானும் நாற்கொம்பு மானும் *போசலாபினி* பழங்குடி உயிரிக்கிளையினைச் சார்ந்த உயிரிகள் ஆகும்.

## மேற்கோள்கள்

பகுப்பு:பாலூட்டிப் பேரினங்கள்
சல்காவ் சாமோத் சட்டமன்றத் தொகுதி

**சல்காவ் சாமோத் சட்டமன்றத் தொகுதி** (Jalgaon Jamod Assembly constituency) என்பது இந்தியாவின்  மகாராட்டிர மாநிலத்தில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புல்தானா மாவட்டத்தில் அமைந்துள்ளது. இது புல்தானா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## தேர்தல் முடிவுகள்
### 2024

## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
கலேமைசு

**கலேமைசு** (*Galemys*) என்பது வாழ்ந்து கொண்டிருக்கும் பைரனியன் தெசுமன் (*கலேமைசு பைரனாய்கசு*) மற்றும் பல புதைபடிவச் சிற்றினங்களைக் கொண்ட சிற்றெலி பேரினமாகும்.

அழிந்துபோன சிற்றினங்களில் பல உயிருள்ள சிற்றினங்களை விட மிகவும் பரவலாக வாழ்ந்தன. எடுத்துக்காட்டாக, ஆரம்பக்கால பிளிசுடோசீன் *கலேமைசு கோர்மோசி* பிரித்தானியத் தீவுகள் உட்பட ஐரோப்பாவின் பெரும்பகுதி முழுவதும் நன்னீர் வாழ்விடங்களில் காணப்பட்டது. *கலேமைசு* அநேகமாக ஆரம்பக்கால பிளோசீனில் அழிந்துபோன *ஆர்க்கியோட்சுமனா* பேரினத்தைச் சேர்ந்த ஒரு சிற்றினத்திலிருந்து தோன்றியிருக்கலாம்.

## மேற்கோள்கள்

பகுப்பு:பாலூட்டிப் பேரினங்கள்
சூலனூர்

thumb|மயில் பண்ணை
**சூலனூர்** (*Chulanur*) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூர் ஆகும். சூலனூர் மயில்களுக்குப் புகழ் பெற்றதாகும். இங்கு சூலனூர் மயில்கள் சரணாலயம் என்ற பெயரில் ஒரு சரணாலயம் உள்ளது. கேரளத்தில் மயில்களுக்கு உள்ள ஒரே சரணாலயமான இது இந்த ஊரில் அமைந்துள்ளது.

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
புடு எல்ஆர்டி நிலையம்

**புடு எல்ஆர்டி நிலையம்** அல்லது **புடு போக்குவரத்து நிலையம்** (ஆங்கிலம்: *Pudu LRT Station*; மலாய்: *Stesen LRT Pudu*; சீனம்: 半山芭站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களில்  அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.

அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.

அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களையும் ஒருங்கிணைக்கும் நிலையங்களில் இந்த நிலையமும் ஒன்றாகும். 

## பொது

இஸ்டார் எல்ஆர்டி அமைப்பின் முதல் கட்டத்தின் ஒரு பகுதியாக சுல்தான் இசுமாயில்  எல்ஆர்டி நிலையம் தொடங்கி அம்பாங்  எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த நிலையங்களில் இந்த பிளாசா ராக்யாட் நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது. 

கோலாலம்பூர் மாநகர மையத்தில் உள்ள புடு சாலையின் பெயரால் இந்த நிலையத்திற்கும் பெயரிடப்பட்டது. ஆங் துவா நிலையத்திற்கு அருகில் இந்த புடு எல்ஆர்டி நிலையம் அமைந்துள்ளது.

இந்த நிலையம் புடு பகுதிக்குச் சேவை செய்யும் அம்பாங்; செரி பெட்டாலிங் வழித்தட நிலையங்களில் ஒன்றாகும்; மற்றவை ஆங் துவா நிலையம் மற்றும் சான் சோவ் லின் எல்ஆர்டி நிலையம் ஆகிய இரு நிலையங்கள் ஆகும்.

## அமைவு

புடு எல்ஆர்டி நிலையம் என்பது புடு நகரத்தின் எதிரே உள்ள கடைவீதிகளின் வரிசைக்குப் பின்னால், சரவாக் சாலையின் மருங்கில் அமைந்துள்ளது. 

அத்துடன், நிலையத்தின் தென்மேற்கில் உள்ள  சான் பெங் சாலை வழியாகவும்; நிலையத்தின் தென்கிழக்கில் உள்ள சுங்கை பீசி வழியாகவும் இந்த நிலையத்தை அணுகலாம்.

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடங்கள் இயக்கப்படுகின்றன.

## காட்சியகம்
**புடு எல்ஆர்டி நிலையத்தின் காட்சிப் படங்கள் (2024)**


Pudu LRT Station concourse CNY 2024 decoration (240204).jpg
Pudu LRT Station ticket machine CNY 2024 decoration (240204).jpg
Pudu LRT 2.jpg
Pudu LRT Station to concourse (220713).jpg


## மேலும் காண்க
* கோலாலம்பூர் சாலைகளின் பட்டியல்
* கோலாலம்பூர் மாநகர மையம்
* அம்பாங் வழித்தடம்–செரி பெட்டாலிங் வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
அகோட் சட்டமன்றத் தொகுதி

**அகோட் சட்டமன்றத் தொகுதி** (Akot Assembly constituency) என்பது இந்தியாவின்  மகாராட்டிரா மாநில சட்டப்பேரவையின் 288 தொகுதிகளில் ஒன்றாகும். இத்தொகுதியானது  அகோலா மாவட்டத்தில் அமைந்துள்ள ஐந்து தொகுதிகளில் ஒன்றாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:அகோலா மாவட்டம்
பகுப்பு:மகாராட்டிர சட்டமன்றத் தொகுதிகள்
பிகாரி தாக்கூர்

**பிகாரி தாக்கூர்** (*Bhikhari Thakur*) (18 டிசம்பர் 1887-10 ஜூலை 1971) ஒரு இந்திய போச்புரி மொழிக் கவிஞரும், நாடக ஆசிரியரும், பாடலாசிரியரும், நடிகரும், நாட்டுப்புற நடனக் கலைஞரும், நாட்டுப்புறப் பாடகரும் மற்றும் சமூக ஆர்வலரும் ஆவார். இவர் போச்புரி மொழியின் மிகச்சிறந்த எழுத்தாளர்களில் ஒருவராகவும், பூர்வாஞ்சல் மற்றும் பீகாரின் மிகவும் பிரபலமான நாட்டுப்புற எழுத்தாளராகவும் பரவலாகக் கருதப்படுகிறார். தாக்கூர் பெரும்பாலும் “போச்புரியின் சேக்சுபியர்” என்று “ராவ் பகதூர்” என்று அழைக்கப்படுகிறார். இவரது படைப்புகளில் பனிரெண்டு நாடகங்கள், தனி பாத்திரத்தின் உரையாடல், கவிதைகள் மற்றும் பஜனைகள் ஆகியவை அடங்கும், இவை அனைத்தும் புத்தகங்களில் அச்சிடப்பட்டன. *பிடேசியா*, *கபர்கிச்சோர்*, *பேட்டி பெச்வா* மற்றும் *பாய் பிரோத்* ஆகியவை இவரது குறிப்பிடத்தக்க படைப்புகளில் அடங்கும். *கபர்கிச்சோர்* பெரும்பாலும் பெர்தோல்ட் பிரெக்ட்டின் *தி காகசியன் சாக் சர்க்கிள்* என்ற நாடகத்துடன் ஒப்பிடப்படுகிறது. நாச் பாணி நாட்டுப்புற நாடகப் பாரம்பரியத்தின் தந்தை என்று தாக்கூர் அறியப்படுகிறார். பெண் வேடங்களில் முதன்முதலில் நடித்த ஆண் நடிகர்களில் இவரும் ஒருவர்.

## படைப்புகள்
தாக்கூரின் படைப்பில் ஒடுக்குமுறை, நிலப்பிரபுத்துவத்திற்கு எதிரான கருத்துகள், சாதிவாத மற்றும் ஆணாதிக்க முறை போன்றவைகளுக்கு மறைமுக எதிர்ப்பு இருந்தது. இடப்பெயர்வு, வறுமை, பொருந்தாத திருமணங்கள் ஆகியவையும் இவர் எழுப்பிய முக்கிய பிரச்சினைகளாகும்.

## கௌரவங்கள்
சமூகத்தின் யதார்த்தத்தை வெளிப்படுத்தும் இவரது நாடகத்திற்காக பிகாரி தாக்கூர் மிகுந்த பாராட்டைப் பெற்றார். மக்கள் இவரை ராய்பகதூர் மற்றும் போச்புரியின் சேக்சுபியர் போன்ற பட்டங்களுடன் அழைத்தனர். 1944 ஆம் ஆண்டில், பீகார் அரசு இவருக்கு ராவ் பகதூர் என்ற பட்டத்தை வழங்கியது. மேலும் இவருக்கு செப்பு கேடயமும் வழங்கப்பட்டது அசாமைச் சேர்ந்த புகழ்பெற்ற போச்புரி நாட்டுப்புற பாடகியான கல்பனா படோவரி, தாக்கூரின் பாடல்களை *தி லெகசி ஆஃப் பிகாரி தாக்கூர்* என்ற இசைத் தொகுப்பில் தொகுத்துள்ளார்.

பிகாரி தாக்கூர், கீழ் வர்க்கத்தினரிடையே பெரும் தாக்கத்தை ஏற்படுத்திய போதிலும், பல்வேறு சந்தர்ப்பங்களில் பல சாதி மற்றும் வர்க்கங்களால் எதிர்ப்புக்கு ஆளானர்.

## மேற்கோள்கள்

## நூலியல்
* 
*  
* 
* 
* 
* 
* 
* 

## வெளி இணைப்புகள்

* 
* http://www.bhikharithakur.com/ 
* भिखारी ठाकुर के व्यक्तित्व और कृतित्व पर समर्पित जाल स्थल  (bidesia.co.in)
* सूत्रधार (भिखारी ठाकुर के जीवन पर सुप्रसिद्ध कथाकार 
* भिखारी ठाकुर कृत बिदेसिया नाटक (pdf file)
* भिखारी ठाकुर का एकमात्र प्रकाशित साक्षात्कार  (बिदेसिया, 1987 में प्रकाशित)
* BHOJPURI ARTISTIC TRADITION AND BHOKHARI THAKUR 
* लोक कला मर्मज्ञ और सुप्रसिद्ध नाटककार जगदीश चंद्र माथुर का भिखारी ठाकुर पर संस्मरण  (1971 में प्रकाशित)
* एंजोय डर्टी पिक्चर,वी कांट टॉलरेट लौंडा (परिचयात्मक आलेख)
* ब्रेख्त,भिखारी,बादल और बोल (भिखारी ठाकुर के रंगमंचीय अवदान पर तुलनात्मक आलेख)
* Bhikhari Thakur

பகுப்பு:1971 இறப்புகள்
பகுப்பு:1887 பிறப்புகள்
சாகிப் சிங் (சீக்கிய குரு)

**சாகிப் சிங்** (*Sahib Singh*) (17 ஜூன் 1663-7 டிசம்பர் 1704 அல்லது 1705) **பாஞ்ச் பியாரே** எனப்படும் “ஐந்து அன்புக்குரியவர்கள்” பட்டியலில் இவரும் ஒருவர்.  நாவி சாதியில் பிறந்த இவர் முன்பு **சாகிப் சந்த்** என்றும் அழைக்கப்பட்டார்.

இவரது பிறப்பிடம் மற்றும் குடும்ப உறுப்பினர்கள் குறித்து வெவ்வேறு கருத்துகள் உள்ளன. இருப்பினும் இவர் ஒரு முடிதிருத்தும் குடும்பத்தில் பிறந்தார் என்ற உண்மையை அனைவரும் ஏற்றுக்கொள்கிறார்கள். சாகிப் சிங், பகத் சைனின் மறுபிறவி என்று ஆரம்பகால சீக்கிய இலக்கியங்கள் கூறுகின்றன. இவர் இன்றைய கர்நாடகாவிலுள்ள பீதரில் பிறந்தார் என பலரும் ஏற்றுக்கொள்கின்றனர். பஞ்சாப்பின் ஹோசியார்பூர் மாவட்டத்தில் பிறந்தார் என மகான் கோஷ் கூறுகிறார்.

## மேற்கோள்கள்

## மேலும் வாசிக்க
*Encyclopedia of Sikhism, by Harbans Singh.Published by Punjabi University, Patiala

பகுப்பு:சீக்கிய குருக்கள்
1,3-புரோப்பேன் டைசல்போனிக் அமிலம்

**1,3-புரோப்பேன் டைசல்போனிக் அமிலம்** (*1,3-Propanedisulfonic acid*) என்பது C3H8O6S2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  இரண்டு சல்போனேட்டு அலகுகள் இந்த அமிலத்தில் உள்ளன. இதன் உப்புகள் எப்ரோடைசேட்டுகள் என்றும் அழைக்கப்படுகின்றன. ஏஏ அமிலாய்டோசிசு சிறுநீரக செயல்பாட்டின் பாதுகாவலராக இவை மதிப்பிடப்படுகின்றன. 
## மேற்கோள்கள்

## மேலும் காண்க
*ஈத்தேன்டைசல்போனிக் அமிலம்
பகுப்பு:சல்போனிக் அமிலங்கள்
பகுப்பு:கரிமச் சேர்மங்கள்
சின்மோய் கிருஷ்ண தாஸ்

**சின்மோய் கிருஷ்ண தாஸ்**, வங்காள தேசத்தவரும், இந்து சமயத் துறவியும், அகில உலக கிருஷ்ண பக்திக் கழகம் மற்றும் வங்காளதேச சனாதன விழிப்புணர்வு இயக்கத்தைச் சேர்ந்தவரும் ஆவார். பிரோஸ் கான் என்பவர் டாக்கா காவல்துறையில் அளித்த புகார் மனுவின் பேரில், 25 நவம்பர் 2024 அன்று சின்மோய் கிருஷ்ண தாசை தேசத்துரோக வழக்கில்  கைது செய்யப்பட்டு டாக்கா சிறையில் அடைக்கப்பட்டார். இவரது கைதை கண்டித்தும், சிறையிலிருந்து விடுதலைச் செய்யக்கோரியும், வங்காளதேசம் மற்றும் இந்தியாவின் மேற்கு வங்காள மாநில இந்துக்கள் 26 நவம்பர் 2024 முதல் போராட்டங்கள் நடத்தி வருகின்றனர்.

சின்மோய் கிருஷ்ண தாஸ் நீதிமன்றத்தில் ஜாமீன் கோரிய மனுவை நீதிமன்றம் ஏற்கவில்லை. இந்துக்களின் தொடர் போராட்டங்களின் எதிரொலியாக வங்காளதேச அரசு உயர் நீதிமன்றத்தில், அகில உலக கிருஷ்ண பக்திக் கழகத்தை மத அடிப்படைவாத  அமைப்பு எனக்காரணம் கூறி, அந்த அமைப்பை தடை செய்யக்கோரி நீ*திப்பேராணை*  கோரியது. 28 நவம்பர் 2024 அன்று உயர் நீதிமன்றம், அரசின் கோரிக்கை மனுவை தள்ளுபடி செய்தது.

## இளமை மற்றும் தொழில்
முன்னர் சின்மோய் கிருஷ்ண தாஸ் இஸ்கான் அமைப்பின் மண்டலச் செயலளராக சிட்டகாங்கில் பணியாற்றினார். இவர் தற்போது வங்காளதேச சனாதன விழிப்புணர்வு இயக்கத்தில் சேவையாற்றிவருகிறார். மேலும் இவர் சிட்டகாங் நகரத்தில் புண்டரிக் தாம் ஆசிரமத்தின் காப்பாளராக உள்ளார்.

## கைதின் காரணம்
சிட்டகாங் நகரத்தின் புது சந்தை பகுதியில் நடைபெற்ற இந்துக்களின் பேரரணியில்,  வங்காள தேசியக் கொடியை விட உயரமாகக் காவிக் கொடிகளை உயர்த்தி பிடித்ததால், வங்காளதேச தேசியக் கொடிக்கு அவமரியாதை செய்ததாகக் கூறப்படும் குற்றச்சாட்டைத் தொடர்ந்து தேசத்துரோக குற்றச்சாட்டு சுமத்தப்பட்டு கைது செய்யப்பட்டார். காவல்துறையால் கைது செய்யப்பட்ட இவரை 26 நவம்பர் 2024 அன்று சிட்டகாங் நீதிமன்றத்தில் ஆஜர் படுத்தப்பட்டார். நீதிபதி  சின்மோய் கிருஷ்ண தாசின் ஜாமீன் மனுவை தள்ளுபடி செய்து, 10 நாள் நீதிமன்றக் காவலில் வைக்க உத்தரவிட்டார்.

## பிற கைதுகள்
30 நவம்பர் 2024 அன்று சின்மோய் கிருஷ்ண தாசை சிறையில் சந்தித்து விட்டு திரும்பிய இஸ்கான் துறவிகளான ஆ*திபுருஷ் சியாம் தாஸ்* மற்றும் *ரங்கநாத் தாஸ்* ஆகியோர் நீதிமன்ற ஆணை இன்றி காவல்துறையினரால் கைது செய்யப்பட்டனர்
 
## மேற்கோள்கள்

பகுப்பு:இந்துத் துறவிகள்
பகுப்பு:வாழும் மக்கள்
பகுப்பு:வங்காளதேச மக்கள்
பகுப்பு:இந்து சமயப் பெரியார்கள்
கோலாப்பூர் தெற்கு சட்டமன்றத் தொகுதி

**கோலாப்பூர் தெற்கு சட்டமன்றத் தொகுதி** (*Kolhapur South Assembly constituency*) என்பது மேற்கு இந்தியாவின் மகாராட்டிரா மாநிலத்தின் 274 சட்டமன்றத் தொகுதிகள் தொகுதிகளில் ஒன்றாகும். 2008ஆம் ஆண்டு எல்லை நிர்ணயம் மூலம் இந்தத் தொகுதி நிறுவப்பட்டது. இது கோலாப்பூர் மாவட்டத்தில் உள்ள கர்வீர் வட்டம் மற்றும் கோலாப்பூர் மாநகராட்சியின் சில பகுதிகளை உள்ளடக்கியது. கோலாப்பூர் தெற்கு சட்டமன்றத் தொகுதி கோலாப்பூர் மக்களவைத் தொகுதியின் ஒரு பகுதியாகும். 2024ஆம் ஆண்டு நிலவரப்படி, பாரதிய ஜனதா கட்சியின் அமல் மகாதிக் இந்தத் தொகுதியின் சட்டமன்ற உறுப்பினராக உள்ளார்.

## சட்டப்பேரவை உறுப்பினர்கள்

## தேர்தல் முடிவுகள்

### 2024

### 2019

## மேலும் காண்க

* கோலாப்பூர் மாவட்டம்

## மேற்கோள்கள்


பகுப்பு:மகாராட்டிர சட்டமன்றத் தொகுதிகள்
சோதாலியா

**சோதாலியா** (*Sotalia*) என்பது ஓங்கில் பேரினம் ஆகும். 2007ஆம் ஆண்டில் *சோதாலியா* புளூவியாடிலிசிலிருந்து ஒரு தனித்துவமான சிற்றினமாக *சோதாலியா கியனென்சிசு* வேறுபடுத்தி வகைப்படுத்தப்பட்டதால் இரண்டு சிற்றினங்களைக் கொண்ட பேரினமாகக் கருதப்படுகிறது. இது சமீபத்திய புறத்தோற்றுரு பகுப்பாய்வுகள் மற்றும் இழைமணிகளின் டி ஆக்சி-ரைபோ நியூக்லியிக் காடி பகுப்பாய்வின் அடிப்படையில் வகைப்படுத்தப்பட்டது.

*சோதாலியா* பேரினத்தின் சிற்றினங்கள் மத்திய மற்றும் தென் அமெரிக்கா அத்திலாந்திக்குப் பெருங்கடல் மற்றும் கரீபியன் கடற்கரைகளிலும், அமேசான் ஆறு மற்றும் அதன் பெரும்பாலான துணை ஆறுகளிலும் காணப்படுகின்றன.

## சிற்றினங்கள்

* *சோதாலியா புளூவாடிலிசு* (கெர்வாய்சு & டெவில்லே, 1853) 
* *சோதாலியா கியனென்சிசு* (வான் பெனெடன், 1864) கோசுடெரோ அல்லது கயானா ஓங்கில்

## மேற்கோள்கள்

## மேலும் வாசிக்க

* 
* 

## வெளி இணைப்புகள்
* திமிங்கிலம் மற்றும் டால்பின் பாதுகாப்பு சங்கம் (WDCS)

பகுப்பு:பாலூட்டிப் பேரினங்கள்
தனுர திசாநாயக்க

**தனுர திசாநாயக்க** இலங்கை அரசியல்வாதியும் தேசிய மக்கள் சக்தி கட்சியின் உறுப்பினரும் ஆவார். கண்டி தேர்தல் மாவட்டத்தை பிரதிநிதித்துவப்படுத்தும் வகையில் 2024 இலங்கை நாடாளுமன்றத் தேர்தலில் அவர் பாராளுமன்றத்திற்குத் தேர்ந்தெடுக்கப்பட்டார். தகவல் தொழில்நுட்ப பொறியாளரான இவர், தேசிய மக்கள் சக்தியின் கண்டி மாவட்டச் செயற்குழு உறுப்பினராகவும் உள்ளார். அவர் கண்டி சோசலிச இளைஞர் சங்கத்தின் அமைப்பாளராகவும் உள்ளார்.

## தேர்தல் வரலாறு

## மேற்கோள்கள்

பகுப்பு:மக்கள் விடுதலை முன்னணி அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:தேசிய மக்கள் சக்தி அரசியல்வாதிகள்
பகுப்பு:வாழும் மக்கள்
பகுப்பு:1989 பிறப்புகள்
நிகழ்காலம்

**நிகழ்காலம்** (Present tense) என்பது ஒரு காலம் ஆகும், இதன் முக்கியச் செயல்பாடு தற்போதைய நேரத்தில் ஒரு சூழ்நிலை அல்லது நிகழ்வைக் கண்டுபிடிப்பதாகும். தற்போது நிகழும் செயல்களுக்கு நிகழ்காலம் பயன்படுத்தப்படுகிறது. நிகழ்காலம் நான்கு வகைப்படும். அவையாவன, 

# **சாதாரண நிகழ்காலம்**: இது வழக்கமாக நிகழும் ஒரு செயல் அல்லது நிகழ்வைக் குறிக்க ஒரு வாக்கியத்தில் பயன்படுத்தப்படுகிறது.குறிக்கப்பட்ட கால அட்டவணை அல்லது ஏற்கனவே திட்டமிடப்பட்ட எதிர்கால நிகழ்வுகளைக் குறிக்க சாதாரண நிகழ்காலம் பயன்படுகிறது. எ.கா: அடுத்த வானூர்தி நாளை காலை 7 மணிக்குப் புறப்படும். 
# **நிகழ்கால வினைமுற்று**: கடந்த காலத்தில் தொடங்கிய நிகழ்வு அண்மையில் நிறைவு பெற்றாலோ குறிப்பிட்ட காலத்தை உணர்த்தாத இறந்தகால நிகழ்வைக் குறிக்கவோ கடந்த காலத்தில் தொடங்கிய நிகழ்வானது நாம் பேசும் போது நடைபெற்றுக் கொண்டிருக்கும் எனில் இக்காலம் பயன்படுத்தப்படுகிறது.
# **தொடர் நிகழ்காலம்**: தற்போது நடைபெற்றுக்கொண்டிருக்கும் ஒரு செயலை விவரிக்க பயன்படுத்தப்படுகிறது.
# **முற்றுப் பெற்ற தொடர் நிகழ்காலம்**: கடந்த காலத்தில் தொடங்கிய நிகழ்வானது தற்போது வரை தொடரும் போது இந்தக் காலம் பயன்படுத்தப்படுகிறது.

## மேற்கோள்கள்
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:காலங்கள் (இலக்கணம்)
மூவுருளி மிதிவண்டி

**மூவுருளி மிதிவண்டி** அல்லது **மிதியிழுவை வண்டி** (*சைக்கிள் ரிக்‌ஷா*),  மூவுருளி வண்டியின் கைப்பிடியைப் பிடித்துக் கொண்டு காலால் இயக்கப்படுவது. நகரத்திற்குள் அதிகபட்சம் 3 கிலோ மீட்டர் தொலைவு போக்குவரத்திற்கு மூவுருளி மிதிவண்டிகள் வாடகை வண்டியாகப் பயன்படுத்தப்படுகிறது. இதனை ஒருவர் காலால் இயக்க, வண்டியில் ஒருவர் அல்லது இருவர் அமர்ந்து பயணிக்கலாம்.

தற்போது பெட்ரோலால் இயக்கப்படும் ஆட்டோ ரிக்சாக்கள் புழக்கத்திற்கு வந்த பிறகு, மனிதர்கள் பயணிக்கும் மூவுருளி மிதிவண்டிகளின் புழக்கம் அரிதாக உள்ளது..  ஏழைகள் உள்ளூரில் பயன்படுத்தும்  இவ்வகை வண்டிகள் இந்தியாவில் சென்னை, வாரணாசி, கொல்கத்தா போன்ற ஆன்மீகம் மற்றும் சுற்றுலாத் தலங்களில் காணப்படுகிறது.  

## வரலாறு
முதல் மூவுருளி மிதிவண்டி 1880களில் உருவாக்கப்பட்டது. இருப்பினும் 1929ல் இவ்வகை வண்டி  சிங்கப்பூரில் பொதுப் பயன்பாட்டிற்கு வந்தது. 1950களில் தெற்காசியா மற்றும் தென்கிழக்காசியா நாடுகளில் மூவுருளி மிதிவண்டிகள் உள்ளூர் போக்குவரத்து பயன்பாட்டிற்கு வந்தது. 1980களில் உலகம் முழுவதும் 4 மில்லியன் மூவுருளி மிதிவண்டிகள் இருப்பதாக மதிப்பிடப்பட்டுள்ளது. 
## படக்காட்சிகள்


File:Inner Manila Pedicab.jpg| மணிலாவில் மூவுருளி மிதிவண்டி
File:Recumbent pedicab.jpg| இலண்டனில் மூவுருளி மிதிவண்டி 
File:Cycle rickshaw in Moscow.jpg|thumb|மாஸ்கோவில்  மின்கலத்தால் இயக்கப்படும் மூவுருளி மிதிவண்டி 
File:Warna-warni Becak di Kota Solo.jpg|இந்தோனேசியாவில் மூவுருளி மிதிவண்டி  
File:Bicitaxi en Ciudad de México.jpg|மெக்சிகோவில் மின்கலத்தால் இயக்கப்படும் மூவுருளி மிதிவண்டி 

## இதனையும் காண்க
* ரிக்‌ஷா 
* ஆட்டோ ரிக்சா
## மேற்கோள்கள்

## வெளி இணைப்புகள்

* Becak Yogya
மூவுருளி வண்டிகள்
பகுப்பு:ஊர்திகள்
பகுப்பு:சாலைப் போக்குவரத்து
மிகார்ஜா எல்ஆர்டி நிலையம்

**மிகார்ஜா எல்ஆர்டி நிலையம்** (ஆங்கிலம்: *Miharja LRT Station*; மலாய்: *Stesen LRT Miharja*; சீனம்: 美和家站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.

இந்த நிலையத்திற்கு அருகில் அமைந்துள்ள தாமான் மிகார்ஜா எனும் குடியிருப்பு பகுதியின் பெயரில் இருந்து இந்த நிலையத்திற்கும் பெயரிடப்பட்டது. அத்துடன் லோகே இயூ சாலை, கெராயோங் ஆற்றுப் பகுதியில் உள்ள அடுக்குமாடி குடியிருப்புகளின் வளாகமும் இந்த நிலையத்திற்கு அருகில்தான் உள்ளது.

## பொது

அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில்  எல்ஆர்டி நிலையம் தொடங்கி அம்பாங்  எல்ஆர்டி நிலையம் வரையில் 17 நிலையங்கள் கட்டப்ப்பட்டன. அந்த நிலையங்களில் இந்த மிகார்ஜா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.

இந்த நிலையம் மலூரி எல்ஆர்டி நிலையத்துடன் பேருந்து அணுகலையும் கொண்டுள்ளது.

## அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது. 

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது. 

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.

## காட்சியகம்
**மிகார்ஜா நிலையத்தின் காட்சிப் படங்கள் (2024)**


AG12 Miharja LRT Platforms 20221127 105337.jpg
AG12 Miharja LRT Platforms 20221127 105253.jpg
AG12 Miharja LRT South Concourse 20221127 110120.jpg
AG12 Miharja LRT Entrance B 20221127 110039.jpg
AG12 Miharja LRT Street Level 20221127 105522.jpg


## மேலும் காண்க
* புடு எல்ஆர்டி நிலையம்
* சான் சோவ் லின் நிலையம்
* அம்பாங் வழித்தடம்
* பண்டாராயா எல்ஆர்டி நிலையம்
* கோலாலம்பூர் சாலைகளின் பட்டியல்

## மேற்கோள்கள்

## வெளி இணைப்புகள்

*Miharja LRT Station - mrt.com.my

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
அயிலூர்

**ஆயிலூர்** (*Ayiloor*) அல்லது அயலூர் என்று அழைக்கப்படுவது, இந்தியாவின், கேரளத்தின் பாலக்காடு மாவட்டத்தில் உள்ள சித்தூர் வட்டத்தில் உள்ள ஒரு சிற்றூர் ஆகும். அயிலூர் மாவட்டத் தலைநகரான பாலக்காடு நகரிலிருந்து சுமார் 30 கிலோமீட்டர் தொலைவிலும், திருச்சூரிலிருந்து  48 கிலோமீட்டர் தொலைவிலும் உள்ளது.

## நிருவாகம்
அயிலூர் இதே பெயரிலான கிராம ஊராட்சிக்கு உட்பட்டதாக உள்ளது. இந்த ஊராட்சி தற்போது  இடது ஜனநாயக முன்னணியால் (எல். டி. எஃப்) ஆளப்படுகிறது. தற்போதைய ஊராட்சித் தலைவர் எஸ். விக்னேஷ் ஆவார். இவர் திருவழியாட் வார்டிலிருந்து தேர்ந்தெடுக்கபட்டார்.

## கல்வி
அரசு மேல்நிலைப்பள்ளி (GUPS), எஸ்.எம் உயர்நிலைப் பள்ளி (SMHS), ஐ.எச்.ஆர்.டி. இன் பயன்பாட்டு அறிவியல் கல்லூரி ஆகியவை அயிலூரில் அமைந்துள்ள முக்கிய கல்வி நிறுவனங்கள் ஆகும். அரசு மேல்நிலைப் பள்ளி 1890-ஆம் ஆண்டு நிறுவப்பட்டது. இதில் முன் துவக்கபள்ளி முதல் 7-ஆம் வகுப்பு மாணவர்கள் வரை கல்வி வழங்கப்படுகிறது. 1948-இல் நிறுவப்பட்ட எஸ். எம் உயர்நிலைப் பள்ளியில் 5 முதல் 10-ஆம் வகுப்பு வரை உள்ளது. 2012 சூலையில் நிறுவப்பட்ட பயன்பாட்டு அறிவியல் கல்லூரி கணினி அறிவியல், மின்னணுவியல் மற்றும் வர்த்தகத்தில் இளங்கலைப் படிப்புகளை  வழங்குகிறது.

நெம்மறையில் உள்ள என். எஸ். எஸ் கல்லூரி,   அயிலூரிலிருந்து 2.5 கி.மீ. தொலைவில் அமைந்துள்ளது.

## நலவாழ்வு
200 படுக்கைகள் கொண்ட அவிடிஸ் மருத்துவ அறிவியல் நிறுவனம் என்னும் பல்நோக்கு நிறப்பு மருத்துவமனையானது, அயிலூரிலிருந்து 4 கிலோமீட்டர் தொலைவில் அமைந்துள்ளது.

## பொருளாதாரம்
வேளாண் சார்ந்த பணிகளே இப்பகுதியின் முதன்மை வருவாய் ஆதாரங்களில் ஒன்றாக இருந்தது. இருப்பினும், அண்மைய தசாப்தங்களில் சேவை சார்ந்த தொழில்களை மையமாக கொண்ட பொருளாதார மாற்றமும் ஏற்பட்டுள்ளது. 

## மக்கள்வகைப்பாடு
2011 இந்திய மக்கள்தொகைக் கணக்கெடுப்பின்படி, அயிலூரின் மொத்த மக்கள் தொகை 8,999 ஆகும். இதில் 4,394 பேர் ஆண்கள், 4,605 பேர் பெண்களாவர்.

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
அசோக் உய்கே

**அசோக் ராமாஜி உய்கே** (*Ashok Uike*)(பிறப்பு 1 சனவரி 1964) என்பவர் ஓர் இந்திய அரசியல்வாதியும் மூன்று முறை மகாராட்டிர சட்டமன்றத்திற்கு உறுப்பினராகத் தேர்ந்தெடுக்கப்பட்டவரும் ஆவார். இவர் 2014 மகாராட்டிரா சட்டப்பேரவைத் தேர்தலில் ராலேகான் சட்டமன்றத் தொகுதியிலிருந்து பாரதிய ஜனதா கட்சி உறுப்பினராக மகாராஷ்டிரா சட்டமன்றத்திற்குத் தேர்ந்தெடுக்கப்பட்டார். மீண்டும் தேர்ந்தெடுக்கப்பட்ட உய்கே சூன் 2019இல் தேவேந்திர பட்னாவிசு அமைச்சரவையில் பழங்குடி மேம்பாட்டு அமைச்சராகப் பதவியேற்றார். உய்கே 2024-ல் நடைபெற்ற சட்டமன்றத் தேர்தலில் மூன்றாம் முறையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:சிவ சேனா அரசியல்வாதிகள்
பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:1964 பிறப்புகள்
பகுப்பு:வாழும் மக்கள்
இராலேகான் சட்டமன்றத் தொகுதி

**இராலேகான் சட்டமன்றத் தொகுதி** (*Ralegaon Assembly constituency*) என்பது  இந்தியாவின் மகாராட்டிரா சட்டப்பேரவையின் 288 தொகுதிகளில் ஒன்றாகும். மேலும் இது யவத்மாள் மாவட்டத்தில் அமைந்துள்ள ஏழு தொகுதிகளில் ஒன்றாகும். இது இராலேகான் நகரத்தினையும் வட்டத்தினையும் உள்ளடக்கியது. இத்தொகுதி பழங்குடியினருக்காக ஒதுக்கப்பட்டுள்ளது. ராலேகான், கலம்ப் மற்றும் பாபுல்காவ் வட்டங்கள் இராலேகான் சட்டமன்றத் தொகுதியின் கீழ் வருகின்றன.

இது யவத்மாள்-வாசிம் மக்களவைத் தொகுதியின் ஒரு பகுதியாகும். இது அருகிலுள்ள வாசிம் மாவட்டத்துடன் வாசிம் சட்டமன்றத் தொகுதி, கரஞ்சா, யவத்மாள் (பகு) திக்ராசு மற்றும் புசாட் ஆகிய ஐந்து சட்டமன்றத் தொகுதிகளுடன் யவத்மாள்-வாசிம் மக்களவைத் தொகுதியின் கீழ் இணைக்கப்பட்டுள்ளது.

## சட்டப்பேரவை உறுப்பினர்கள்

## தேர்தல் முடிவுகள்

### 2024

## மேற்கோள்கள்

பகுப்பு:யவத்மாள் மாவட்டம்
பகுப்பு:மகாராட்டிர சட்டமன்றத் தொகுதிகள்
திகோனா கோட்டை

**வித்தன்காட்** என்றும் அழைக்கப்படும் **திகோனா**(*Tikona*), என்பது மகாராட்டிராவின் புனே மாவட்டத்திலுள்ள மாவல் எனுமிடத்தில் அமைந்துள்ள ஒரு மலைக்கோட்டை ஆகும். இது புனேவிலிருந்து 60 கி.மீ. தொலைவிலுள்ள கம்சேத் அருகே அமைந்துள்ளது. கோட்டைக்கு அருகில் உள்ள கிராமம் திகோனா-பெத் என்று அழைக்கப்படுகிறது. 3500 அடி உயரமுள்ள மலையானது பிரமிடு வடிவத்தில் உள்ளது. திகோனா என்ற பெயருக்கு "முக்கோணம்" என்று பொருள்.

கோட்டைக்குள் பெரிய கதவுகள், திரியம்பகேசுவர மகாதேவர் கோயில், ஏழு குளங்கள் மற்றும் சில குகைகளும் உள்ளது. பவனா அணை, துங் கோட்டை, லோகாகாட் மற்றும் விசாபூர் கோட்டை ஆகியவைகளும் இதன் அருகே உள்ளது.

## வரலாறு
thumb|கோட்டைக்குச் செல்லும் படிகள்.
இந்தக் கோட்டையின் தோற்றம் குறித்து அதிகம் அறியப்படவில்லை. கிபி ஏழாம்-எட்டு நூற்றாண்டுகளைச் சேர்ந்த ஒரு புத்த விகாரம் இந்தக் கோட்டையில் உள்ளது. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். அவர் கர்னாலா, லோகாகாட், மகூலி, சோன்காட், தாலாகாட் மற்றும் விசாபூர் ஆகிய கோட்டைகளுடன் திகோனாவையும் கைப்பற்றினார். இந்த கோட்டை அப்பகுதியில் ஒரு முக்கிய இடமாக இருந்தது. பவனா, மாவல் பகுதி முழுவதற்கும் கட்டுப்பாட்டு மையமாக இருந்தது. 1660 ஆம் ஆண்டில், மாவல் பிராந்தியத்தைச் சேர்ந்த தேஷ்முக் குடும்பத்தினர் திகோனா கோட்டையின் பாதுகாப்பை உறுதி செய்யும் பொறுப்பை ஏற்றனர். கோட்டை நீண்ட காலமாக தமலே தேஷ்முக் குடும்பத்தின் கீழ் இருந்தது. முகலாயப் பேரரசின் முக்கியப் படைத்தலைவர்களில் ஒருவரான முதலாம் ஜெய் சிங் 1665இல் இப்பகுதியின் மீது படையெடுத்து உள்ளூர் கிராமங்களைத் தாக்கினார். 1665 ஜூன் 12 அன்று கையெழுத்திடப்பட்ட புரந்தர் உடன்படிக்கையின்படி, முகலாயத் தளபதி குபாத் கானிடம் திகோனா கோட்டை ஒப்படைக்கப்பட்டது. ஆனால் பின்னர் அது மராட்டியர்களால் மீண்டும் கைப்பற்றப்பட்டது. 1682இல் சம்பாஜி ஔரங்கசீப்பின் மகன் அக்பரை சந்தித்தார். இந்தச் சந்திப்புக்குப் பிறகு அக்பருக்கு திகோனா கோட்டையில் தங்குவதற்கான வாய்ப்பு வழங்கப்பட்டது. இருப்பினும், காலநிலை அவருக்கு பொருந்தாததால் அவர் ஜெய்தாப்பூருக்கு மாற்றப்பட்டார். 1818இல் ஆங்கிலேயர்களால் கைப்பற்றப்படுவதற்கு முன்பு மராட்டிய இராணுவத்தின் வசம் இக்கோட்டை இருந்தது.

## அணுகல்
புனேவில் இருந்து 51 கி.மீ. தொலைவில் கம்சேத் என்ற ஊரை அடைந்து அங்கிருந்து  கோட்டை அமைந்துள்ள திகோனா-பெத் பகுதிக்குச் செல்லலாம். கோட்டையின் நுழைவாயிலுக்கு அருகிலோ அல்லது கோட்டையின் உச்சியில் உள்ள குகைகளிலோ இரவு தங்கலாம். திகோனா-பெத்திலுள்ள உள்ளூர் கோட்டை மறுசீரமைப்புக் குழுவைச் சேர்ந்த கிராமவாசிகள் இரவு தங்குவதற்கும் உணவு ஏற்பாடுகளுக்கும் நியாயமான விலையில் செய்து தருகின்றனர். கம்சேத்திலிருந்து வரும் வழியில் இருக்கும் பெத்சே குகைகளையும் பார்வையிடலாம்.

## புகைப்படங்கள்

படிமம்:Tikona_fort_9.jpg|கோட்டையின் பிரதான நுழைவாயில்
படிமம்:Tikona4.jpg|சுண்ணாம்பு நொறுக்கி
படிமம்:Tikona5.jpg|கற்படிகட்டுகள்
படிமம்:Tikona2.jpg|கோவில்
படிமம்:Tikona3.jpg|மலையேற்றப் பாதை
படிமம்:Tikona_fort2.jpg|கோட்டையின் மீது அமைந்துள்ள குளம்
படிமம்:Tikona7.jpg|கோட்டையிலுள்ல குகை
படிமம்:Tikona8.jpg|அனுமனின் சிலை


## மேற்கோள்கள்

பகுப்பு:மகாராட்டிர கோட்டைகள்
துங் கோட்டை

**துங் கோட்டை** (Tung Fort) அல்லது கதிங்காட் ( *கடினமான கோட்டை* ) என்பது இந்தியாவின் புனே மாவட்டத்திலுள்ள ஒரு மலைக்கோட்டை ஆகும். 

## அமைவிடம்
இது மாளவ்லி தொடருந்து நிலையத்திலிருந்து சுமார் 12 கி. மீ தொலைவில் உள்ளது, மேலும் லோணாவ்ளாவிலிருந்தும் அணுகலாம். துங் கோட்டை கடல் மட்டத்திலிருந்து 1075 மீட்டர் உயரத்தில் உள்ளது. பவனா ஆற்றில் அணை கட்டப்பட்டதால், இது இப்போது மூன்று பக்கங்களிலும் தண்ணீரால் சூழப்பட்டுள்ளது. பாவ்னா அணையிலிருந்து அதன் அடிப்படை கிராமமான துங்கிக்கு ஒரு படகில் செல்லலாம்.

துங் கோட்டை கதிங்காட் கோட்டை என்றும் அழைக்கப்படுகிறது. மராத்தியில் "கதின்" என்ற வார்த்தைக்கு கடினம் என்று பொருள். ஏறும்போது, இந்த கோட்டையை அடைவதற்கான கடினமான இருப்பதால் இப்பெயர் வந்திருக்கலாம். இந்த கோட்டை கூம்பு வடிவமானது. மேலும், மலையின் விளிம்பில் மிகவும் குறுகிய பாதையுடன் செங்குத்தான ஏறுதல்களைக் கொண்டுள்ளது. பாவனா அணையிலிருந்து, இந்த கோட்டையை அடைய 400 மீட்டர் மலையேற வேண்டும்.

லோணாவ்ளாவிலிருந்து, புசி அணை- சிவாஜி-பேத் சாகாபூர்-துங்வாடி வழியாக சுமார் 20 கி. மீ. தொலைவில் உள்ள அடிவார கிராமமான துங்வாடியை அடையலாம். துங்வாடி கிராமத்திலிருந்து, இந்த கோட்டையை அடைய சுமார் 300 மீட்டர் மலையேற வேண்டும்.

## வரலாறு
துங் கோட்டை கிபி 1600 க்கு முன்பு கட்டப்பட்டது. இது ஆதில் சாகி வம்சத்தால் கட்டப்பட்டது. பின்னர், பேரரசர் சிவாஜியால் கைப்பற்றப்பட்டது. ஒரு சிறிய கோட்டையான இதில் ஒரே நேரத்தில் 200க்கும் மேற்பட்ட துருப்புக்களை வைத்திருக்க முடியாது. எனவே, அது நீண்ட காலத்திற்கு தன்னை தற்காத்துக் கொள்ள முடியாமல் போனது. அதன் வடிவம் மற்றும் கட்டமைப்பு காரணமாக மாவல் பிராந்தியத்தில் ஒரு கண்காணிப்பு கோபுரமாகவும் இருந்தது. புனே நகரத்திற்கு செல்லும் சாலையை  முல்சி பள்ளத்தாக்குகள் பாதுக்காத்தன. மாவல் பிராந்தியத்தைச் சேர்ந்த தேஷ்முக் குடும்பத்தைச் சேர்ந்த தமாலே குடும்பத்தினர் துங் கோட்டையின் பாதுகாப்பை உறுதி செய்யும் பொறுப்பை வைத்திருந்தனர். எதிரிகளின் படையெடுப்பின் போது, படையெடுப்பாளர்களுக்கு தற்காலிக கவனச்சிதறலை வழங்க இது உதவியது. எனவே, விசாபூர் மற்றும் லோகாகாட்டின் முக்கிய கோட்டைகள் படையெடுக்கும் இராணுவத்தை எதிர்கொள்ள தங்களை தயார்படுத்திக் கொண்டது.
thumb|கோட்டைக்கு செல்லும் ஒரு குறுகிய பாதை

## மேற்கோள்கள்

பகுப்பு:Coordinates on Wikidata
பகுப்பு:மகாராட்டிர கோட்டைகள்
தாலாகாட்

**தாலாகாட்** (*Talagad*) என்பது இந்திய மாநிலமான மகாராட்டிராவின் ராய்கட் மாவட்டத்தில் ரோகா-தாலா-இந்தாபூர் சாலையில் ரோகா நகருக்கு தெற்கே 18 கிமீ தொலைவில் அமைந்துள்ள கோட்டை ஆகும். இந்த கோட்டை 1000 அடி உயரத்தில் உள்ளது. இந்த கோட்டை 20 மீட்டர் அகலத்தில் ஒரு குறுகிய துண்டு வடிவத்தில் உள்ளது. இந்த கோட்டை ஒரு குறுகிய முடுக்கில் அமைந்துள்ளது. இது கோட்டைகளால் பாதுகாக்கப்படுகிறது. இந்த கோட்டை எதிரிகளை கண்காணிக்கவும், மாவலிருந்து சுற்றியுள்ள துறைமுகங்களுக்கு செல்லும் வர்த்தக பாதையை கண்காணிக்க உதவியது. மேலும் இந்த கோட்டை ஜஞ்சிராவின் சித்தியர்களின் செயல்பாடுகளை கண்காணிக்க பயன்படுத்தப்பட்டது. இந்த கோட்டையிலிருந்து கோசலேகாட் கோட்டையையும் காணலாம்.

## வரலாறு
இந்தக் கோட்டையின் தோற்றம் குறித்து அதிகம் அறியப்படவில்லை. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். 1659இல் பிரதாப்காட்டில் சிவாஜியைக் கொல்ல அப்சல் கான் முயன்றபோது இந்த கோட்டை ஜஞ்சிராவின் சித்தியர்களின் படைகளால் சூழப்பட்டது. இருப்பினும் சிவாஜி அப்சால்கானைக் கொன்றார். இதையடுத்து கையெழுத்திடப்பட்ட புரந்தர் உடன்படிக்கையின்படி, சிவாஜியிடம் மற்ற கோட்டைகளை ஒப்படைக்கும்போது இந்தக் கோட்டையும் ஒப்படைக்கப்பட்டது. சிவாஜியின் மரணத்திற்குப் பிறகு இந்த கோட்டை சித்தியர்களால் கைப்பற்றப்பட்டது. 1735இல் முதலாம் பேஷ்வா பாஜிராவ் இந்த கோட்டையை கைப்பற்றினார். இறுதியாக, ஆங்கிலேய கர்னல் பிரோதர் 1818இல் இந்தக் கோட்டையைக் கைப்பற்றினார். சிவாஜி முடிசூட்டும்போது அணிந்திருந்த ஆடைகள் இந்தக் கோட்டையிலிருந்து கொண்டு வரப்பட்டதாகவும் கூறப்படுகிறது.

## புகைப்படங்கள்

படிமம்:Talagad2.jpg|கோட்டைக்குச் செல்லும் வழி
படிமம்:Talagad3.jpg|அனுமன்சிலை
படிமம்:Talagad4.jpg|பாறையால் வெட்டப்பட்டுள்ள குளம்
படிமம்:Talagad5.jpg|அழிந்த நிலையிலுள்ள கோட்டை


## மேற்கோள்கள்

பகுப்பு:மகாராட்டிர கோட்டைகள்
மலூரி நிலையம்

**மலூரி நிலையம்** (ஆங்கிலம்: *Maluri Station*; மலாய்: *Stesen Maluri*; சீனம்: 馬魯里站) என்பது மலேசியா, கோலாலம்பூர் கிழக்கு எல்லைப் பகுதியில் அமைந்துள்ள இலகுரக விரைவுப் போக்குவரத்து *(LRT)*; மற்றும் பெரும் விரைவுப் போக்குவரத்து *(MRT)* நிலையமாகும். இந்த நிலையத்திற்கு அருகில் உள்ள தாமான் மலூரி *(Maluri Garden)* எனும் அடுக்குமாடி குடியிருப்பு பகுதியின் பெயரில் இந்த நிலையத்திற்கும் பெயரிடப்பட்டது.

இந்த நிலையத்திற்கு அம்பாங் வழித்தடம், காஜாங் வழித்தடம், ஆகிய 2 வழித்தடங்கள் சேவை செய்கின்றன.

இந்த நிலையம் மலேசிய கூட்டரசு சாலை 1; மற்றும் செராஸ் சாலை *(Cheras Road)* ஆகிய சாலைகளின் வழிப்பகுதியில் அமைந்துள்ளது

## அமைவு

பிரித்தானிய காலனித்துவக் காலத்திலும்; மற்றும் 1980-ஆம் ஆண்டுகள் வரையிலும்; இன்றைய மாலுரி நிலையத்தின் தளம், கேடிஎம் இண்டர்சிட்டி தொடருந்து அமைப்பின் புடோ உலு நிறுத்தம் (Pudoh Ulu Halt) அல்லது புடு உலு நிறுத்தம் (Pudu Ulu Halt) என அழைக்கப்பட்டது.

முன்னர் இஸ்டார் எல்ஆர்டி (STAR LRT) என அழைக்கப்பட்ட  அம்பாங் வழித்தடம் 1996-ஆம் ஆண்டு திறக்கப்பட்டது; மற்றும் 17 சூலை 2017 அன்று திறக்கப்பட்ட  காஜாங் வழித்தடத்தின் மூலம் இந்த நிலையம் சேவையாற்றுகிறது. இந்த உயர்த்தப்பட்ட மற்றும் நிலத்தடி நிலையம்; நிலையங்களுக்கு இடையிலான கட்டண ஒருங்கிணைப்பைக் கொண்டுள்ளது. 

எம்ஆர்டி நிறுவனத்திற்கு (MRT Corp) வழங்கப்பட்ட பெயரிடும் உரிமையின் கீழ், மலூரி எம்ஆர்டி நிலையம் தற்போது ஏயோன்-மலூரி எம்ஆர்டி நிலையம் (AEON-Maluri MRT) என அழைக்கப்படுகிறது.

## அம்பாங் வழித்தடச் சேவை

பழைய உயர்த்தப்பட்ட மலூரி நிலையம்,  அம்பாங் வழித்தடத்திற்குச் சேவை செய்கிறது. 

பழைய மலூரி நிலையம், கட்டண வாயில்கள் அமைந்துள்ள தரைநிலை மட்டத்திற்கும் மேலே உள்ளது; மற்றும் உயரமான இரண்டு பக்க மேடைகளையும் கொண்டுள்ளது. இரண்டு மேடைகளையும் தரைநிலை மட்டத்திலிருந்து படிக்கட்டுகள் மற்றும் சுழலும் படிக்கட்டுகள் வழியாக அடையலாம். முன்னதாக, சுமைதூக்கிகள் எதுவும் இல்லை. இருப்பினும், 2015-இல் அந்தக் குறைகள் தீர்க்கப்பட்டன..

## பேருந்து சேவைகள்

## காட்சியகம்
**மலூரி நிலையக் காட்சிப் படங்கள்:**

SBK Line Maluri Station Platform 1.jpg
SBK Line Maluri Station Entrance D 3.jpg
Maluri station (Ampang Line), Kuala Lumpur.JPG
Maluri, Kuala Lumpur, Federal Territory of Kuala Lumpur, Malaysia - panoramio (2).jpg
Maluri, Kuala Lumpur, Federal Territory of Kuala Lumpur, Malaysia - panoramio.jpg
RapidKL.jpg
Maluri station (Ampang Line) (exterior), Kuala Lumpur.JPG
Maluri MRT platforms.jpg
SBK Line Maluri Wlakway to Velocity 2.jpg


## மேலும் காண்க
* காஜாங் வழித்தடம் 
* அம்பாங் வழித்தடம் 
* சுல்தான் இசுமாயில் எல்ஆர்டி நிலையம்
* செந்தூல் தீமோர் எல்ஆர்டி நிலையம்
* எம்ஆர்டி சுற்று வழித்தடம்

## மேற்கோள்கள்

## வெளி இணைப்புகள்
* Kuala Lumpur MRT Integration website
* Maluri MRT station at official website

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
மகூலி

**மகூலி** (Mahuli) என்பது இந்திய மாநிலமான மகாராட்டிராவின் மும்பையிலிருந்து வடகிழக்கே சுமார் 75 கி.மீ. தொலைவில் உள்ளது. சிவாஜியின் தந்தை சாகாஜி போஸ்லே இந்த கோட்டையை தனது வசம் வைத்திருந்தார்.

## அம்சங்கள்
thumb|மகூலி கோட்டையின் உச்சி
thumb|மகூலி மற்றும் அதைச் சுற்றியுள்ள பகுதிகளின் வரைபடம்
கடல் மட்டத்திலிருந்து 2815 அடி உயரத்தில் அமைந்துள்ள மகூலி கோட்டை, பிரபலமான மலையேற்றப் பாதையாகும்.

தானே மாவட்டத்தின் மிக உயரமான இடமாகும். மகூலியைச் சுற்றியுள்ள காடு சரணாலயமாக அறிவிக்கப்பட்டுள்ளது. இந்தக் கோட்டை பாதுகாக்கப்பட்ட நினைவுச்சின்னமாக அறிவிக்கப்பட்டுள்ளது.

ஒரு திறந்த சிவன் கோயிலைத் தவிர, அதன் மேல் ஒரு சிறிய வற்றாத குடிநீர் குளம் ஒன்று உள்ளது. இந்த இடத்தில் மூன்று குகைகளும் உள்ளன. அவற்றில் பெரிய குகை சில நேரங்களில் மகாராட்டிடிராவின் மேற்குத் தொடர்ச்சி மலையில் உள்ள இயற்கையான மலைக் கோட்டைகளைப் போலவே இரவு தங்குமிடமாகவும் பயன்படுத்தப்படுகிறது. வரலாற்று ரீதியாக 'கல்யாண் கர்வாஜா' என்று அழைக்கப்படும் ஒரு கல் வளைவும் உள்ளது. ஆனால் வளைவின் குவிமாடம் இப்போது உடைக்கப்பட்டுள்ளது.

அசங்காவ் தொடருந்து நிலையம் மகூலிக்கு அருகிலுள்ளது.

## வரலாறு
முகலாயப் பேரரசர் (ஷாஜகான்) இராணுவத்தில் தக்காணப் படையில் சிறிது காலம் பணிபுரிந்த சாகாஜி போஸ்லே தனது மனைவி ஜிஜாபாய் மற்றும் மகன் சிவாஜியுடன் மகூலிக்கு குடிபெயர்ந்தார். கான் ஜமான் கோட்டையைத் தாக்கியபோது, சாகாஜி போர்த்துகேயர்களிடம் உதவி கேட்டார். அவர்கள் மறுத்ததால் சாகாஜி சரணடைந்தார்.

சிவாஜி 1658 ஜனவரி 8 அன்று முகலாயர்களிடமிருந்து இந்தக் கோட்டையைக் கைப்பற்றினார். ஆனால் 1661 இல் அதை இழந்து பின்னர் அதை மீண்டும் வென்றார். 1665ஆம் ஆண்டு புரந்தர் உடன்படிக்கையின் மூலம், மராத்தியர்கள் மீண்டும் இந்தக் கோட்டைகளை இழந்தனர். 1670 பிப்ரவரியில், சிவாஜி மகூலியை கைப்பற்ற முயன்றார். ஆனால் தோல்வியடைந்தார். போரில் ஆயிரக்கணக்கான மராத்தியர்கள் கொல்லப்பட்டனர். 1817 வரை, சிவாஜியின் வம்சாவளி கோட்டையை சொந்தமாக வைத்திருந்தது. ஆனால் பின்னர் அது ஆங்கிலேயர் ஆட்சியின் கட்டுப்பாட்டில் இருந்தது.

இந்தக் கோட்டை தான்சா வனவிலங்கு சரணாலயத்தின் அதிகார வரம்பிற்குள் வருகிறது. சூழலியல் சுற்றுலாமேம்படுத்துவதற்காக, சமீபத்தில் கூட்டு வன மேலாண்மை ஆட்சிகளின் கீழ் 'மகூலி காட் சுற்றுச்சூழல் மேம்பாட்டுக் குழு' உருவாக்கப்பட்டது. இந்தியத் தொல்லியல் ஆய்வகத்தின் உதவியுடன் கோட்டையை மீட்டெடுக்கவும் முன்மொழியப்பட்டுள்ளது.https://www.researchgate.net/profile/Saipun_Shaikh

## மேற்கோள்கள்

## வெளி இணைப்புகள்

பகுப்பு:மகாராட்டிர கோட்டைகள்
நாக்பூர் வடக்கு சட்டமன்றத் தொகுதி

**நாக்பூர் வடக்கு சட்டமன்றத் தொகுதி** (*Nagpur North Assembly constituency*) என்பது இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் கீழ் உள்ள ஆறு சட்டமன்றத் தொகுதிகளில் இதுவும் ஒன்றாகும். இந்த தொகுதியை மகாராட்டிரா அரசில் அமைச்சராக பணியாற்றும் நிதின் ராவத் பிரதிநிதித்துவப்படுத்துகிறார். 

## சட்டப்பேரவை உறுப்பினர்கள்

## தேர்தல் முடிவுகள்

### 2024

### 2019

## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
மசஞ்சோர் அணை

**மசஞ்சோர் அணை** (*Massanjore Dam*) என்பது இந்தியாவின் சார்க்கண்டு மாநிலத்தில் தும்கா அருகே மசஞ்சூரில் மயூராக்சி ஆற்றின் மீது நீர்மின் உற்பத்தி செய்யும் நோக்கில் கட்டப்பட்ட அணையாகும். மயூராக்சி அணை கனடா அணை என்றும் அழைக்கப்படுகிறது. மசஞ்சோர் அணையின் கட்டுமானப் பணி 1955ஆம் ஆண்டில் தொடங்கப்பட்டது. இதை கனடாவின் வெளியுறவு அமைச்சர் லெசுடர் பி. பியர்சன் முறையாகத் தொடங்கி வைத்தார். அணை அமைந்துள்ள இடத்தில் மயூராக்சி ஆற்றின் நீர்ப்பிடிப்புப் பகுதி 1869 சதுர கிலோமீட்டர் ஆகும்.

## புவியியல்

### அமைவிடம்
23°06′03′′N 87°19′31′′E/23.10083 °N 87.32528 °E/தும்கா சுமார் 34 கிலோமீட்டர் (21 மைல்) தொலைவில் உள்ளது.&nbsp;&nbsp;

## அணை
மசஞ்சோர் அணை, அடித்தளத்திலிருந்து 47.25 மீட்டர் உயரமும் 661.58 மீட்டர் நீளமும் கொண்டது. நீர்த்தேக்கம் 67.4 சதுர கிலோமீட்டர் (16,650 ஏக்கர்) பரப்பளவைக் கொண்டுள்ளது. அணையானது 617,000,000 கன மீட்டர் (500,210 ஏக்கர்) சேமிப்பு திறன் கொண்டது. மேல்நிலைப் பகுதியின் நீளம் 225.60 மீ ஆகும். மேலும் இது 21 பிரிவுகளால் கட்டுப்படுத்தப்படுகிறது. இவை ஒவ்வொன்றும் 9.144 மீ. அகலம் கொண்டது. இதன் மூலம் 4.446 கியூமெக்சு நீர் வெளியேற்றப்படலாம். முழு நீர்த்தேக்க மட்டம் 121.34 மீ. வெள்ள மட்டம்  122.56 மீட்டர் ஆகும். இந்த அணை 16.10 கோடி செலவில் கட்டப்பட்டது.

## கால்வாய்
மயூராக்சி இடது கரை கால்வாய்-நீளம் 20.54 கிலோமீட்டர்கள். 

மயூராக்சி வலது கரை கால்வாய் இன்னும் கட்டப்படாமல் உள்ளது.

## நிதி
இந்தியாவில் பயன்படுத்த கனடாவிலிருந்து கோதுமை மற்றும் பிற பொருட்களை வழங்குவதன் மூலம் உருவாக்கப்பட்ட ரூபாய் நிதியால் இந்த அணை கட்டப்பட்டது. கனடா இந்த ரூபாயை மயூராக்சி அணை திட்டத்தின் மேலும் வளர்ச்சிக்கு அர்ப்பணித்தது.

## வெள்ள இருப்பு
துரதிருஷ்டவசமாக, மசஞ்சோர் அணையில் வெள்ள நீர் இருப்பு இருக்க அனுமதிக்கப்படவில்லை. 1956ஆம் ஆண்டில் மாநில அரசு வெள்ளக் கட்டுப்பாட்டுக் கரைகளைத் தேர்ந்தெடுத்துக் கையகப்படுத்தியது. இது நில உரிமையாளர்கள் அல்லது உள்ளாட்சி அமைப்புகளால் பராமரிக்கப்பட்டது.

## மேலும் காண்க

* இந்தியாவில் உள்ள அணைகள் மற்றும் நீர்த்தேக்கங்களின் பட்டியல்

## வெளி இணைப்புகள்

* 

## மேற்கோள்கள்

பகுப்பு:தும்கா மாவட்டம்
பகுப்பு:சார்க்கண்டில் உள்ள அணைகள்
பகுப்பு:Coordinates on Wikidata
பா. இரா. இராமச்சந்திர மேனன்

**பாரப்பிள்ளில் இராமகிருஷ்ணன் நாயர் இராமச்சந்திர மேனன்** (*Parappillil Ramakrishnan Nair Ramchandra Menon*) என்பவர் சத்தீசுகர் உயர்நீதிமன்றத்தின் முன்னாள் தலைமை நீதிபதி ஆவார்.

## கல்வி
இராமச்சந்திர மேனன் 1959 சூன் 1 அன்று கேரளாவில் பிறந்தார். எர்ணாகுளம் அரசு சட்டக் கல்லூரியில் சட்டப் பட்டம் பெற்றார்.

## தொழில்
இராமச்சந்திர மேனன் 1983 சனவரி 8 அன்று வழக்கறிஞராக பதிவு செய்துகொண்டு எர்ணாகுளத்தில் பயிற்சி பெற்றார். 2009 சனவரி 5 அன்று கேரள உயர்நீதிமன்றத்தின் கூடுதல் நீதிபதியாக பதவி உயர்த்தப்பட்ட இவர், 2010 திசம்பர் 15 முதல் நிரந்தர நீதிபதியாக ஆனார்.

சத்தீசுகர் உயர்நீதிமன்றத்தின் தலைமை நீதிபதியாக இவருக்கு 2019 ஏப்ரல் 30 அன்று இந்திய குடியரசுத் தலைவரால் பொறுப்பு வழங்கப்பட்டது. இவர் 6 மே 2019 அன்று ஆளுநர் ஆனந்திபென் படேலால் முன் சத்தீசுகர் உயர்நீதிமன்றத்தின் தலைமை நீதிபதி பதவியேற்றார்.

## மேற்கோள்கள்

பகுப்பு:இந்திய நீதிபதிகள்
பகுப்பு:1959 பிறப்புகள்
பகுப்பு:கேரளா உயர் நீதிமன்ற நீதிபதிகள்
பகுப்பு:வாழும் மக்கள்